זהות כפולה (ספר)

עלילה

הסיפור פותח בסיפורם של שני אנשים:

פרופסור דן בהט, פסיכיאטר המנהל את בית החולים לחולי נפש "מרגוע". בתחילת הסיפור מתוארת הרצאה שהעביר על אי- כשירות משפטית. בתחילת הספר הוא מתואר כאדם עשיר ונרקיסיסט, ומפונק במקצת ואפילו רכושני. במהלך ההרצאה הוא מנמק מדוע דרכי הטיפול שייסד בבית החולים "מרגוע" לא מאפשרות לאנשים להתחזות לחולי נפש במטרה להתחמק ממשפט הוגן.

לאחר מכן, מתוארת מיכל גורן, מזכירה במשרד פרקליטים במטרופולין תל אביב. כאשר היא חוצה במעבר חצייה המוליך לביתה, נהג משאית דורס אותה. היא מתעוררת בבית חולים, ולפי תוצאות הבדיקות שלה, לא נגרם לה נזק חמור. מיכל, שמאסה בשגרת חייה היומיומית, מחליטה להעמיד פני חולת נפש, כתוצאה מההלם הנגרם מהתאונה. היא לא מדברת עם הרופאים או קרובי משפחתיה, ומקווה שתוכניתה תצליח.

כעת מתואר אדם בשם אלי בארי- חוקר פרטי במקצועו- הנקלע לקשיים כספיים בשנים הקודמות, ועדיין עסוק בלהוציא עסקיו מהבוץ. הוא ומזכירתו- לילי- מנהלים רומן ממושך, עליו לא יודעת אשתו העשירה והמפונקת. הוא ואשתו גרים בבית מפואר בשכונה מפוארת בצפון תל- אביב. למרות שהוא ואשתו, נועה, נשואים במשך שנתיים, היחסים ביניהם התרחקו בהרבה. אשתו הלוותה לו במשך השנים 70 אלף שקלים, וכעת לא מסכימה לעזור לו במימון העסקים. היא ירשה את הונה מהוריה המנוחים, שהרוויחו בחייהם סכומי עתק.

זמן קצר לאחר מכן, מנהל התביעות של חברת הביטוח "פרודנשל", שהעסיק את אלי מספר פעמים רב, במטרה לחשוף תביעות חסרות כל בסיס כנגד החברה. אלי מתבקש לעקוב אחרי מיכל גורן, ולבדוק אם היא מנסה לזייף את הנזק שנגרם לה. הוא שוכר שני חוקרים פרטיים, ומנהל מעקב סביב בית הוריה של מיכל- בו היא מטופלת. לאחר מעקבים ותצפיות ממושכים, אלי בארי וצוותו לא מוצאים סיבה להפרכת התביעה.

מיכל מועברת לבית החולים הפסיכיאטרי "מרגוע". הוריה של מיכל נפגשים עם סגנית- מנהל המוסד- דוקטור עדנה פורת. עדנה מתארת להוריה את הטיפולים השונים שמיכל תעבור בזמן הקרוב, ומפרטת.

כעת מנוהלת שיחה בין דוקטור פורת לבן מנהל בית החולים- פרופסור דן בהט. השיחה מראה שהשניים מנהלים רומן, ושלפרופסור בהט יש משפחה.

כעת מתוארים היחסים בין אלי בארי לבין לילי, וחוסר הזיקה בינו לבין אשתו, נועה. נועה מפתחת פחד מפורצים, ומחליטה לרכוש אקדח למטרות הגנה.
בהמשך הסיפור, מתוארים ההדרדרות ביחסיהם של אלי ואשתו, כישלונות נוספים במשרד שלו, וניתוק הקשר הרומנטי בין ד"ר פורת לבין פרופסור בהט. לאלי נמאס מאשתו, ועל- כן מחליט לרצוח אותה, על- מנת שרכושה יעבור לבעלותו. הוא מחליט להעמיד פני חולה נפש, במטרה להישלח למוסד פסיכיאטרי לכמה שנים במקום לרצות מאסר עולם. במקביל, ד"ר עדנה פורת מקבלת תפקיד בניסוח חוות דעת מקצועית למשפט בו הוריה של מיכל יתבעו את חברת הביטוח של הנהג.

במשפטה של מיכל, מוגשות מספר חוות-דעת, ביניהן חוות דעתו של ד"ר שאול שפיצר, פסיכיאטר במקצועו. מסקנות הפסיכיאטרים סותרות את טענת שאול שפיצר, שטען שלמיכל אכן נגרם נזק נפשי וחוות דעתו נדחית. לפי מסקנותיו של אלי בארי, מהמעקב אחר מיכל ומשפחתה, לא נמצאו סימנים להתחזות.
על מנת לקדם את תוכניתו פונה אלי בארי אל ד"ר שפיצר כדי שייעץ לו כיצד להתחזות לחולה נפש, אלי בארי מתחיל במסע לרצח, ראשית, הוא מפתח סימנים מקדימים של מחלת נפש - מחשבות שווא, הוא טוען בפני קרוביו שלאשתו יש מאהב ושהם מתכננים לרצוח אותו, לאחר חצי שנה של הקדמה מגיע הרגע הגדול ואלי בארי רוצח את אשתו בסכין, הוא נלקח למשפט ונשלח לבית החולים "מרגוע" להסתכלות פסיכיאטרית, כדי לדעת האם להעמידו לדין או לא.
בבית החולים עומדים בפניו מכשולים אבל הוא עומד בהם תוך כדי התאהבות בד"ר עדנה פורת, לבסוף, אחרי ריב בין ד"ר פורת לפרופ' דן בהט, מוחלט כי אלי אינו כשיר לעמוד לדין- הוא נשלח לזמן בלתי מוגבל לבית החולים "מרגוע", בדיוק לפי תוכניתו.
בינתיים, השוטר גולן חוקר את הרצח ומתחיל לחשוד, בעיקר בזכות אביו השוטר לשעבר וחברתה של נועה המנוחה, שאכן אלי זייף את מחלתו כדי "לצאת בזול", הוא מתחיל לחקור כל כיוון חקירה אפשרי תוך כדי שמתפתחת בינו לבין ד"ר פורת מערכת יחסים, לאחר שנתיים בבית החולים "מרגוע" ותך הצגת סימנים של השתפרות והחלמה- משתחרר אלי בארי לחופשי, על פרופ' דן בהט מושמעות ביקורות קשות והוא "לוקח חופשה" מתפקידו, עדנה פורת, שנישאה לרב פקד גולן, מחליפה אותו, לקראת סוף הספר, פונה אלי אל עדנה ומגלה את אהבתו אליה, היא וגולן מחליטים לגרום לו להיפתח בפני עדנה ולהודות בזיוף שלו, במקביל, מר מאירי, אותו איש שאלי האשים שהוא המאהב של נועה, נתקף התקפי חרדה בעקבות שחרורו, הוא שוכר מאבטח שעם הזמן מתגלה גם כמתנקש שנשכר לפגוע באלי, בנקודת השיא של הספר, אלי נפתח בפני עדנה שנושאת מכשיר הקלטה והוא מספר לה על כל תוכניתו ואז מנסה לאנוס אותה, הוא מגלה את מכשיר ההקלטה ומנסה להרוג אותה תוך כדי שהיא בורחת ממנו, תוך כדי מרדף נתקף אלי על ידי מתנקש אלמוני שדוקר אותו מספר פעמים, כמו שעשה לנועה בדיוק.
בסוף הסיפור, עוברים לדמותה של מיקי הרטל, מי שהתגלתה שחברתה הלסבית של נועה, לאחר שאלי קיבל את רכושה של נועה היא ניסתה להתאבד ולקוראים היה ברור שהיא מתה, מסתבר שהצילו אותה ברגע האחרון והיא החליטה לנקום את מותה של ונעה, היא זו שרצחנה את אלי ולא המתנקש של מאירי- כמו שכולם חשבו.